Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Ενόψει της συνταγματικής αναθεώρησης να αλλάξει ο τρόπος επιλογής των ηγεσιών των τριών Ανωτάτων Δικαστηρίων της χώρας υπογραμμίζουν σε ομόφωνο ψήφισμα τα μέλη της Ένωσης Εισαγγελέων Ελλάδος, ενώ καλούν την πολιτεία όχι μόνο με ανεκπλήρωτες εξαγγελίες και υποσχέσεις αλλά και επιτέλους με πράξεις να εκδηλώσει τη βούλησή της.Οι εισαγγελείς στο ψήφισμα της 34ης σημερινής γενικής συνέλευσης της Ένωσης Εισαγγελέων Ελλάδος, αναφέρουν:«1) ΣΥΝΤΑΣΣΟΝΤΑΙ με κάθε μέτρο θωράκισης της ανεξαρτησίας της Δικαιοσύνης, πλήρους ισότητας μεταξύ πολιτών και κρατικών αξιωματούχων έναντι αυτής και εδραίωσης της εμπιστοσύνης του πολίτη στον θεσμό της Δικαιοσύνης και του κράτος δικαίου2) ΑΠΟΦΑΣΙΖΟΥΝ ΟΜΟΦΩΝΑΕνόψει της συνταγματικής αναθεώρησης :Να αναθεωρηθεί η συνταγματική διάταξη που προβλέπει τον τρόπο επιλογής της ηγεσίας των ανωτάτων δικαστηρίων. Ως προς τον Εισαγγελέα του Αρείου Πάγου, να επιλέγεται αποκλειστικά από τον εισαγγελικό κλάδο. Για την περαιτέρω επεξεργασία των ανωτέρω εξουσιοδοτείται το Διοικητικό Συμβούλιο να υποβάλει σε έκτακτη γενική συνέλευση που θα συγκληθεί εντός του Φεβρουαρίου 2019 επεξεργασμένες προτάσεις.3) ΥΠΕΝΘΥΜΙΖΟΥΝ ότι το έργο της ανεξάρτητης Δικαιοσύνης και των λειτουργών της δεν προσφέρεται ως πεδίο πολιτικής διελκυστίνδας μεταξύ των πολιτικών κομμάτων.4) ΔΙΑΠΙΣΤΩΝΟΥΝ εκ νέου την επιτακτική αναγκαιότητα λήψης αποτελεσματικών μέτρων επιτάχυνσης και ποιοτικής αναβάθμισης της ποινικής δικαιοσύνης5) ΓΝΩΣΤΟΠΟΙΟΥΝ προς πάσα κατεύθυνση:α) την υποχρέωση της πολιτείας για την άμεση αύξηση των οργανικών θέσεων εισαγγελικών λειτουργών και πρόσληψη δικαστικών υπαλλήλων. Είναι ενδεικτικό ότι ο αριθμός των υπηρετούντων εισαγγελέων στην Εισαγγελία Πρωτοδικών Αθηνών υπολείπεται σε ποσοστό 1/3 της οργανικής της δύναμης.β) την καθυστέρηση στην υλοποίηση νομοθετικών πρωτοβουλιών και αναγκαίων μέτρων όπως: ι) σύσταση δικαστικής αστυνομίας, ιι) ενίσχυση των ελεγκτικών μηχανισμών φορολογικού-οικονομικού ελέγχου, ιιι) αναμόρφωση των κωδίκων, iv) ευρεία αποποινικοποίηση ήσσονος βαρύτητας αδικημάτων.γ) την ανεπάρκεια των κτιριακών υποδομών για την εκπλήρωση της υπηρεσίας και τη διεξαγωγή των εκκρεμών δικών.6) ΚΑΛΟΥΝ την πολιτεία όχι μόνο με ανεκπλήρωτες εξαγγελίες και υποσχέσεις αλλά και επιτέλους με πράξεις να εκδηλώσει τη βούλησή της προς τον ανωτέρω σκοπό και7) ΕΞΟΥΣΙΟΔΟΤΟΥΝ το Διοικητικό Συμβούλιο της Ένωσης Εισαγγελέων Ελλάδος να αναλάβει όλες τις αναγκαίες δράσεις, για την ανάδειξη και ικανοποίηση των προτάσεων και αιτημάτων του κλάδου».